|  |  |  |
| --- | --- | --- |
| **Agenția Națională pentru Arii Naturale Protejate** |  | **Aprob,**  **Ministrul Mediului, Apelor și Pădurilor**  **Mircea FECHET** |
| **Nr. 73** **/ 09.01.2025** |

**REFERAT DE APROBARE**

Ministerul Mediului, Apelor și Pădurilor și Agenția Națională pentru Arii Naturale Protejate au încheiat Acordul de implementare nr. 70304/20.12.2024 pentru realizarea activităților aferente Subinvestiției I.3.1 – “Actualizarea Planurilor de management aferente pentru 250 arii naturale protejate de interes comunitar și creșterea capacității instituționale a Agenției Naționale pentru Arii Naturale Protejate”, Investiția 3 – “Actualizarea planurilor de management aprobate și identificarea zonelor potențiale de protecție strictă în habitate naturale terestre și marine în vederea punerii în aplicare a Strategiei UE privind biodiversitatea pentru 2030”, finanțată prin Componenta 2 – “Păduri și protecția biodiversității”, din cadrul Planului național de redresare și reziliență.

În acest context, în conformitate cu prevederile art.5 alin.(2) lit.a) și c) din Acordul de implementare, Agenția Națională pentru Arii Naturale Protejate, în calitate de Agenție de implementare, a elaborat Ghidul privind regulile și condițiile aplicabile finanțării din fondurile europene aferente PNRR în cadrul apelului de proiecte – actualizarea planurilor de management aprobate, PNRR/2024/C2/3.1.

Proiectul de ordin, împreună cu anexele aferente, cuprinde forma revizuită, cu aportul și sprijinul Direcției Generale Planul Națională de Redresare și Reziliență a Ghidului privind regulile și condițiile aplicabile finanțării din fondurile europene aferente PNRR în cadrul apelului de proiecte – actualizarea planurilor de management aprobate, PNRR/2024/C2/3.1, rezultată ca urmare a dezbaterii publice organizate în data de 21.11.2024.

Ținând cont de exigențele impuse de implementarea investițiilor aprobate la finanțate prin Planul Național de Redresare și Reziliență, vă rugăm să fiți de acord cu aprobarea prezentului proiect de Ordin pentru aprobarea Ghidului privind regulile și condițiile aplicabile finanțării din fondurile europene aferente PNRR în cadrul apelului de proiecte – actualizarea planurilor de management aprobate, PNRR/2024/C2/3.1.

*Cu deosebită considerație,*

**Vasile CARNARIU**

Președinte